CELEX: 62016TB0855
Language: mt
Date: 2017-03-10 00:00:00
Title: Kawża T-855/16 R: Digriet tal-President tal-Qorti Ġenerali tal-10 ta’ Marzu 2017 – Fertisac vs ECHA (“Proċeduri għal miżuri provviżorji — REACH — Tariffa dovuta għar-reġistrazzjoni ta’ sustanza — Tnaqqis mogħti lil impriżi mikro, żgħar u ta’ daqs medju — Deċiżjoni li timponi imposta amministrattiva u tariffa supplementari — Talba għas-sospensjoni tal-eżekuzzjoni — Nuqqas ta’ urġenza”)

8.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 144/47
            
         Digriet tal-President tal-Qorti Ġenerali tal-10 ta’ Marzu 2017 – Fertisac vs ECHA
   (Kawża T-855/16 R)
   ((“Proċeduri għal miżuri provviżorji - REACH - Tariffa dovuta għar-reġistrazzjoni ta’ sustanza - Tnaqqis mogħti lil impriżi mikro, żgħar u ta’ daqs medju - Deċiżjoni li timponi imposta amministrattiva u tariffa supplementari - Talba għas-sospensjoni tal-eżekuzzjoni - Nuqqas ta’ urġenza”))
   (2017/C 144/65)
   Lingwa tal-kawża: l-Ispanjol
   
      Partijiet
   
   
      Rikorrenti: Fertisac, SL (Atarfe, Spanja) (rappreżentant: J. Gomez Rodriguez, avukat)
   
      Konvenuta: L-Aġenzija Ewropea għas-Sustanzi Kimiċi (ECHA) (rappreżentanti: E. Maurage, J. P. Trnka u M. Heikkilä, aġenti, assistiti minn C. Molyneux, avukat)
   
      Suġġett
   
   Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-deċiżjoni SME (2016) 5150, tal-15 ta’ Novembru 2016, li tikkonkludi li r-rikorrenti ma setgħetx tibbenefika minn tnaqqis tat-tariffi applikabbli għall-impriżi medji, u tal-fatturi maħruġa abbażi tal-imsemmija deċiżjoni, jiġifieri l-fatturi tal-ECHA Nru 10060160 u Nru 10060161, tal-15 ta’ Novembru 2016.
   
      Dispożittiv
   
   
               1)
            
            
               It-talba għal miżuri provviżorji hija miċħuda.
            
         
               2)
            
            
               L-ispejjeż huma rriżervati.